پەروین مستەفا ئەحمەد

پەروین مستەفا ئەحمەد : (١١ی ئازاری ١٩٢٨ لە سلێمانی، عێراق - ٢٢ی کانوونی یەکەمی ٢٠٠٨ لە کالیفۆڕنیا، ئەمریکا) خانمە نووسەر و مامۆستایەکی کورد بوو، لە باشووری کوردستان.

 ژیاننامە 
 سەرەتای ژیان و خوێندن 
وێنۆک|وێنەی پەروین مستەفا ئەحمەد
پەروین کچی مستەفا کوڕی ئەحمەد، کچەزای پیرەمێردی شاعیر، لە ڕێکەوتی ١١ی ئازاری ١٩٢٨ لە شاری سلێمانی لە دایک بووە. قۆناغی خوێندنی سەرەتاییی و ناوەندیی لە سلێمانیی تەواو کردووە. پاشان لە ساڵی ١٩٥١دا خانەی بەرزی مامۆستایانی لە بەغدا تەواو کردووە.گۆڤاری نزار، ئامادەکردنی ڕەفیق ساڵح و سدیق ساڵح، ل١٣؛ ھێندێ زانیاریی بەڕێز خاتوو "ژوان"ی کچی لە ڕێی بەڕێز توانای فایەق ھوشیارەوە.گۆڤاری گەلاوێژ (بەرگی یازدەھەم/ بەشی یەکەم) ژیاننامە و پێڕست، لاپەڕە: ٨.٢٥ - ٨.٢٦، ئامادەکردنی (سدیق ساڵح، ڕەفیق ساڵح، عەبدوڵڵا زەنگەنە)، لە بڵاوکراوەکانی بنکەی ژین بۆ بووژاندنەوەی کەلەپووری و بەڵگەنامەیی و ڕۆژنامەوانیی کوردی.

 خێزانداری 
ساڵی ١٩٥٣ لەگەڵ شێخ عەبدولسەمەد کوڕی شێخ عەبدولقادری سەیید ئەحمەدی خانەقا خێزانی ھاوسەرگیریی کردووە و خاوەنی پێنج منداڵن بە ناوەکانی: ژوان، پەیمان، ژین، ئایین و شیلان.

 مامۆستایەتی 
ساڵانی (١٩٥٥–١٩٨٢)، پێ بەپێی وەزیفەی مێردەکەی کە دادوەری دادگا بووە، شارەوشاری کردووە و وەزیفەی مامۆستایەتیی لە: کەرکووک، بەغدا، ھەولێر و دواجار سلێمانی بەجێ ھێناوە. تا لە ساڵی ١٩٨٢دا خانەنشین بووە.

 نووسین 
جێی باسە، پەروین نووسینەکانی، جگە لە گۆڤاری گەلاوێژ، لە گۆڤاری "نزار"یشدا بڵاو بوونەتەوە

 مردن 
لە ساڵی ١٩٩٦ لەگەڵ ژوانی کچیدا ڕووی دەکاتە وڵاتی ئەمریکا و لەوێ نیشتەجێ دەبن، تاکو لە ڕێکەوتی ٢٢ی کانوونی یەکەمی ٢٠٠٨دا بە جەڵتەی مێشک کۆچی دواییی دەکات. لەوێ لە گۆڕستانی (ڕۆزلاون)ی شاری لیڤەرمۆری ویلایەتی کالیفۆڕنیا بە خاک دەسپێردرێت.

 سەرچاوەکان 

پۆل:خەڵکی سلێمانی
پۆل:ژنانی کورد
پۆل:کوردەکانی باشووری کوردستان
پۆل:لەدایکبووانی ١٩٢٨
پۆل:مردووان
پۆل:مردووانی ٢٠٠٨
پۆل:نووسەران بە زمانی کوردی
پۆل:نووسەرانی کوردیی ناوەندی
پۆل:نووسەرانی کورد